ΚΑΝΟΝΙΣΜΟΣ (ΕΟΚ) αριθ. 3660/92 ΤΗΣ ΕΠΙΤΡΟΠΗΣ της 18ης Δεκεμβρίου 1992 για τροποποίηση των κανονισμών (ΕΟΚ) αριθ. 693/88, (ΕΟΚ) αριθ. 809/88 και (ΕΟΚ) αριθ. 343/92 σχετικά με τον καθορισμό της έννοιας "καταγόμενο προϊόν" ή "προϊόν καταγωγής" και τις μεθόδους διοικητικής συνεργασίας όσον αφορά την εισαγωγή στην Κοινότητα προϊόντων από τις αναπτυσσόμενες χώρες, τα κατεχόμενα εδάφη και τις Δημοκρατίες Βοσνίας-Ερζεγοβίνης, Κροατίας και Σλοβενίας και την πρώην Γιουγκοσλαβική Δημοκρατία της Μακεδονίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3587/91 του Συμβουλίου της 3ης Δεκεμβρίου 1991 για την παράταση κατά το 1992 της εφαρμογής των κανονισμών (ΕΟΚ) αριθ. 3831/90, (ΕΟΚ) αριθ. 3832/90 και (ΕΟΚ) αριθ. 3835/90 περί εφαρμογής των γενικευμένων δασμολογικών προτιμήσεων κατά το έτος 1991 σε ορισμένα προϊόντα, καταγωγής αναπτυσσομένων χωρών (1), και ιδίως το άρθρο 1,

τον κανονισμό (ΕΟΚ) αριθ. 1134/91 του Συμβουλίου της 3ης Δεκεμβρίου 1991 σχετικά με το δασμολογικό καθεστώς που εφαρμόζεται κατά τις εισαγωγές στην Κοινότητα προϊόντων καταγωγής των κατεχομένων εδαφών και την κατάργηση του κανονισμού (ΕΟΚ) αριθ. 3363/86 (2), και ιδίως το άρθρο 4,

τον κανονισμό (ΕΟΚ) αριθ. 545/92 του Συμβουλίου της 3ης Φεβρουαρίου 1992 σχετικά με το καθεστώς που ισχύει στις εισαγωγές στην Κοινότητα προϊόντων καταγωγής των Δημοκρατιών της Κροατίας και της Σλοβενίας και των Γιουγκοσλαβικών Δημοκρατιών της Βοσνίας-Ερζεγοβίνης και της Μακεδονίας (3), όπως τροποποιήθηκε τελευταία από τον κανονισμό (ΕΟΚ) αριθ. 3105/92 (4),

Εκτιμώντας:

ότι ο κανονισμός (ΕΟΚ) αριθ. 693/88 (5), όπως τροποποιήθηκε τελευταία από τον κανονισμό (ΕΟΚ) αριθ. 2743/91 (6), ο κανονισμός (ΕΟΚ) αριθ. 809/88 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 3674/90 (8) και ο κανονισμός (ΕΟΚ) αριθ. 343/92 (9) εξαιρούν από την έννοια του καταγόμενου προϊόντος ή προϊόντος καταγωγής ορυκτά προϊόντα καθώς και ορισμένα προϊόντα των χημικών ή συναφών βιομηχανιών-

ότι το σύνολο των προϊόντων αυτών που εισάγονται στο πλαίσιο της εφαρμογής των εν λόγω κανονισμών, τα κράτη μέλη ορίζουν την έννοια του καταγόμενου προϊόντος σύμφωνα με την εθνική τους ρύθμιση-

ότι η εγκαθίδρυση της εσωτερικής αγοράς το 1993 πρόκειται να διαμορφώσει χώρο χωρίς εσωτερικά σύνορα στον οποίο εξασφαλίζεται ιδίως η ελεύθερη κυκλοφορία των εμπορευμάτων- ότι έχει, συνεπώς σημασία να εξασφαλισθεί η ενιαία εφαρμογή των διατάξεων σχετικά με τον προσδιορισμό της καταγωγής για την εφαρμογή των δασμολογικών προτιμήσεων που χορηγούνται από την Κοινότητα στα σχετικά προϊόντα που εισάγονται από τις εν λόγω χώρες, εδάφη ή Δημοκρατίες-

ότι για το σύνολο αυτών των προϊόντων πρέπει, κατά συνέπεια, να καθοριστούν κανόνες όσον αφορά τις προϋποθέσεις υπό τις οποίες, τα προϊόντα αυτά αποκτούν το χαρακτήρα των καταγομένων προϊόντων για την εφαρμογή των προαναφερόμενων δασμολογικών προτιμήσεων σύμφωνα με τις λεπτομέρειες που προβλέπονται στο άρθρο 14 του κανονισμού (ΕΟΚ) αριθ. 802/68 του Συμβουλίου της 27ης Ιουνίου 1968 περί του κοινού καθορισμού της εννοίας της καταγωγής των εμπορευμάτων (10), όπως τροποποιήθηκε τελευταία από τον κανονισμό (ΕΟΚ) αριθ. 456/91 (11)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Καταγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κανονισμοί (ΕΟΚ) αριθ. 693/88, (ΕΟΚ) αριθ. 809/88 και (ΕΟΚ) αριθ. 343/92 τροποποιούνται ως εξής:

1. Το άρθρο 1 παράγραφος 2 και το παράρτημα ΙΙ των κανονισμών (ΕΟΚ) αριθ. 693/88 και (ΕΟΚ) αριθ. 809/88, καθώς και το άρθρο 26 και το παράρτημα V του κανονισμού (ΕΟΚ) αριθ. 343/92, διαγράφονται.

2. Στο άρθρο 2 του κανονισμού (ΕΟΚ) αριθ. 693/88, το στοιχείο ι) αντικαθίσταται από το ακόλουθο κείμενο:

"ι) Τα προϊόντα που εξάγονται από το έδαφος ή από το θαλάσσιο υπέδαφος που βρίσκεται εκτός των χωρικών υδάτων, εφόσον εφαρμόζει για λόγους εκμετάλλευσης αποκλειστικά δικαιώματα στο έδαφος ή στο υπέδαφος αυτό."

3. Στο άρθρο 2 του κανονισμού (ΕΟΚ) αριθ. 693/88, προστίθεται το ακόλουθο στοιχείο:

"ια) τα προϊόντα που παρασκευάζονται στη χώρα αυτή αποκλειστικά από προϊόντα που αναφέρονται στα στοιχεία α) έως ι)."

4. Στο άρθρο 6 παράγραφος 1 του κανονισμού (ΕΟΚ) αριθ. 693/88, προστίθεται το ακόλουθο στοιχείο:

"δ) τα προϊόντα των οποίων η μεταφορά πραγματοποιείται με αγωγό που διέρχεται από το έδαφος χωρών άλλων από τη δικαιούχο χώρα εξαγωγής."

5. Στο άρθρο 2 του κανονισμού (ΕΟΚ) αριθ. 809/88, το στοιχείο η) αντικαθίσταται από το ακόλουθο κείμενο:

"η) τα προϊόντα που εξάγονται από το έδαφος ή από το θαλάσσιο υπέδαφος που βρίσκεται εκτός των χωρικών υδάτων, εφόσον εφαρμόζει για λόγους εκμετάλλευσης αποκλειστικά δικαιώματα στο έδαφος ή στο υπέδαφος αυτό."

6. Στο άρθρο 2 του κανονισμού (ΕΟΚ) αριθ. 809/88, προστίθεται το ακόλουθο στοιχείο:

"θ) τα προϊόντα που παρασκευάζονται στη χώρα αυτή αποκλειστικά από προϊόντα που αναφέρονται στα στοιχεία α) έως η)."

7. Στο άρθρο 5 παράγραφος 1 του κανονισμού (ΕΟΚ) αριθ. 809/88, προστίθεται το ακόλουθο στοιχείο:

"γ) τα προϊόντα των οποίων η μεταφορά πραγματοποιείται με αγωγό που διέρχεται από εδάφη άλλα από τα κατεχόμενα εδάφη."

8. Στο άρθρο 2 παράγραφος 1 του κανονισμού (ΕΟΚ) αριθ. 343/92, το στοιχείο ι) αντικαθίσταται από το ακόλουθο κείμενο:

"ι) τα προϊόντα που εξάγονται από το έδαφος ή από το θαλάσσιο υπέδαφος που βρίσκεται εκτός των χωρικών υδάτων, εφόσον η ενδιαφερόμενη δικαιούχος Δημοκρατία ή άλλο κράτος μέλος της Κοινότητας ασκεί, για λόγους εκμετάλλευσης, αποκλειστικά δικαιώματα στο έδαφος ή στο υπέδαφος αυτό."

9. Στο άρθρο 2 παράγραφος 1 του κανονισμού (ΕΟΚ) αριθ. 343/92, προστίθεται το ακόλουθο στοιχείο:

"ια) τα εμπορεύματα που παρασκευάζονται στη χώρα αυτή αποκλειστικά από προϊόντα που αναφέρονται στα στοιχεία α) έως ι)."

10. Στο άρθρο 7 παράγραφος 1 του κανονισμού (ΕΟΚ) αριθ. 343/92, προστίθεται η ακόλουθη παράγραφος:

"Η μεταφορά με πετρελαιαγωγό προϊόντων καταγωγής της δικαιούχου Δημοκρατίας ή της Κοινότητας μπορεί να πραγματοποιείται με διέλευση από εδάφη άλλα από εκείνα της Κοινότητας ή της δικαιούχου Δημοκρατίας."

11. Το ακόλουθο κείμενο προστίθεται στο παράρτημα ΙΙ του κανονισμού (ΕΟΚ) αριθ. 693/88 ως εισαγωγική σημείωση 7, στο παράρτημα ΙΙΙ του κανονισμού (ΕΟΚ) αριθ. 809/88 ως εισαγωγική σημείωση 8 και στο παράρτημα Ι του κανονισμού (ΕΟΚ) αριθ. 343/92 ως εισαγωγική σημείωση 8:

"1. Οι "καθορισμένες κατεργασίες", σύμφωνα με την έννοια των κωδικών ΣΟ ex 2707, 2713 έως 2715, ex 2901, ex 2902 και ex 3403 είναι οι ακόλουθες:

α) η υπό κενό απόσταξη-

β) η επαναπόσταξη με μέθοδο πολύ προωθημένης κλασματοποίησης (12)-

γ) η πυρόλυση-

δ) ο ανασχηματισμός ή αναμόρφωση-

ε) η εκχύλιση με εκλεκτικούς διαλύτες-

στ) η επεξεργασία που περιλαμβάνει όλες τις ακόλουθες πράξεις: κατεργασία με πυκνό θειικό οξύ ή με ατμίζον θειικό οξύ ή με τριοξείδιο του θείου (θειικός ανυδρίτης), εξουδετέρωση με αλκαλικά μέσα, αποχρωματισμό και καθαρισμό με γη ενεργό από τη φύση της, με ενεργοποιημένη γη, με ενεργό άνθρακα ή βωξίτη-

ζ) ο πολυμερισμός-

η) η ανακύκλωση-

θ) ο ισομερισμός.

2. Οι "καθορισμένες κατεργασίες", σύμφωνα με την έννοια των κωδικών ΣΟ ex 2710 έως 2712 είναι οι ακόλουθες:

α) η υπό κενό απόσταξη-

β) η επαναπόσταξη με μέθοδο πολύ προωθημένης κλασματοποίησης-

γ) η πυρόλυση-

δ) ο ανασχηματισμός ή αναμόρφωση-

ε) η εκχύλιση με εκλεκτικούς διαλύτες-

στ) η επεξεργασία που περιλαμβάνει όλες τις ακόλουθες πράξεις: κατεργασία με πυκνό θειικό οξύ ή με ατμίζον θειικό οξύ ή με τριοξείδιο του θείου (θειικός ανυδρίτης), εξουδετέρωση με αλκαλικά μέσα, αποχρωματισμό και καθαρισμό με γη ενεργό από τη φύση της, με ενεργοποιημένη γη, με ενεργό άνθρακα ή βωξίτη-

ζ) ο πολυμερισμός-

η) η αλκυλίωση-

θ) ο ισομερισμός-

ι) η αποθείωση, με χρήση υδρογόνου, αποκλειστικά όσον αφορά τα του κωδικού ΣΟ ex 2710, με την οποία πετυχαίνεται μείωση τουλάχιστον κατά 85 % της περιεκτικότητας σε θείο των προϊόντων που υφίστανται κατεργασία (μέθοδος ASTM D 1 266-59 T)-

ια) η αποπαραφίνωση με μέθοδο διαφορετική από την απλή διήθιση, αποκλειστικά για προϊόντα του κωδικού ΣΟ 2710-

ιβ) η κατερεγασία με υδρογόνο, διαφορετική από την αποθείωση, αποκλειστικά για προϊόντα του κωδικού ΣΟ ex 2710, κατά την οποία το υδρογόνο μετέχει ενεργά σε χημική αντίδραση, που πραγματοποιείται με πίεση ανώτερη των 20 bar και σε θερμοκρασία ανώτερη των 250 βαθμών Κελσίου, με τη βοήθεια καταλύτη. Οι τελικές κατεργασίες με υδρογόνο των λιπαντικών λαδιού του κωδικού ΣΟ ex 2710, που έχουν σκοπό κυρίως τη βελτίωση του χρώματος ή τη σταθεροποίηση (π.χ. η τελική επεξεργασία με υδρογόνο ή ο αποχρωματισμός), δεν θεωρούνται, αντίθετα, ως καθορισμένες κατεργασίες-

ιγ) η απόσταξη με ατμοσφαιρική πίεση, αποκλειστικά όσον αφορά προϊόντα του κωδικού ΣΟ 2710, εφόσον αυτά αποστάζουν κατ' όγκο, με τις απώλειες, λιγότερο από 30 % στους 300 βαθμούς Κελσίου, σύμφωνα με τη μέθοδο ASTM D 86-

ιδ) η κατεργασία με ηλεκτρική εκκένωση ρεύματος υψηλής συχνότητας, αποκλειστικά για λιπαντικά λάδια άλλα από το πετρέλαιο εσωτερικής καύσεως και τα πετρέλαια εξωτερικής καύσεως του κωδικού ΣΟ ex 2710.

3. Κατά την έννοια των κωδικών ΣΟ ex 2707, 2713 έως 2715, ex 2901, ex 2902 και ex 3403, οι απλές εργασίες όπως ο καθορισμός, η καθίζηση, η αφαλάτωση, ο αποχωρισμός του ύδατος, η διήθηση, ο χρωματισμός, η σήμανση, η επίτευξη δεδομένης περιεκτικότητας σε θείο, όλοι οι συνδυασμοί των πράξεων αυτών ή παρόμοιες πράξεις δεν προσδίδουν την ιδιότητα καταγωγής."

12. Στο παράρτημα ΙΙΙ των κανονισμών (ΕΟΚ) αριθ. 693/88 και (ΕΟΚ) αριθ. 809/88 και στο παράρτημα ΙΙ του κανονισμού (ΕΟΚ) αριθ. 343/92, οι διατυπώσεις που εμφαίνονται στις στήλες (1), (2) και (3) που αντιστοιχούν στους κωδικούς ΣΟ ex 2707, 2709 έως 2715, ex 2901, ex 2902 και ex 3403, ex 3404 και ex 3811 αντικαθίστανται από τις διατυπώσεις που περιέχονται στο παράρτημα Ι του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Δεκεμβρίου 1992. Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 341 της 12. 12. 1991, σ. 1. (2) ΕΕ αριθ. L 112 της 4. 5. 1991, σ. 1. (3) ΕΕ αριθ. L 63 της 7. 3. 1992, σ. 1. (4) ΕΕ αριθ. L 312 της 29. 10. 1992, σ. 1. (5) ΕΕ αριθ. L 77 της 22. 3. 1988, σ. 1. (6) ΕΕ αριθ. L 262 της 19. 9. 1991, σ. 19. (7) ΕΕ αριθ. L 86 της 30. 3. 1988, σ. 1. (8) ΕΕ αριθ. L 356 της 19. 12. 1990, σ. 34. (9) ΕΕ αριθ. L 38 της 14. 2. 1992, σ. 1. (10) ΕΕ αριθ. L 148 της 28. 6. 1968, σ. 1. (11) ΕΕ αριθ. L 54 της 28. 2. 1991, σ. 4. (12) Βλέπε συμπληρωματική επεξηγηματική σημείωση 4β) του κεφαλαίου 27 της συνδυασμένης ονοματολογίας.

ΠΑΡΑΡΤΗΜΑ

Κωδικός ΕΣ Περιγραφή προϊόντων Επεξεργασία ή μεταποίηση επί μη καταγομένων υλών, η οποία προσδίδει την ιδιότητα προτιμησιακής καταγωγής (1) (2) (3) ex 2707 Λάδια στα οποία τα αρωματικά συστατικά υπερισχύουν κατά βάρος από τα μη αρωματικά συστατικά, παρόμοια με ορυκτέλαια που παίρνονται με απόσταξη από πίσσες από λιθάνθρακα σε υψηλή θερμοκρασία, που αποστάζουν 65 % του όγκου τους μέχρι 250 oC (στα οποία περιλαμβάνονται και τα μείγματα αποσταγμάτων του πετρελαίου και της βενζόλης) που προορίζονται να χρησιμοποιηθούν ως καύσιμα Πράξεις διΰλισης ή/και μιας ή παραπάνω καθορισμένης(ων) κατεργασίας(ιών) (1).

Άλλες πράξεις κατά τις οποίες όλες οι χρησιμοποιούμενες ύλες κατατάσσονται σε κλάση διαφορετική από εκείνη του προϊόντος. Εντούτοις, ύλες που κατατάσσονται στην ίδια κλάση μπορούν να χρησιμοποιούνται με την προϋπόθεση ότι η αξίας τους δεν υπερβαίνει το 50 % της εργοστασιακής τιμής του προϊόντος. ex 2709 Λάδια ακατέργαστα από ασφαλτούχα ορυκτά. Πυρόληση ασφαλτούχων ορυκτών. 2710 έως

2712 Λάδια από πετρέλαιο ή από ασφαλτούχα ορυκτά, άλλα από τα ακατέργαστα λάδια. Παρασκευάσματα που δεν κατονομάζονται ούτε περιλαμβάνονται αλλού, που περιέχουν κατά βάρος 70 % ή περισσότερα λάδια από πετρέλαιο ή ασφαλτούχα ορυκτά και στα οποία τα λάδια αυτά αποτελούν το βασικό συστατικό.

Αέριο πετρελαίου και άλλοι αέριοι υδρογονάνθρακες.

Βαζελίνη, παραφίνη, κερί πετρελαίου μικροκρυστάλλινο, "slack wax", οζοκηρίτης, κερί από λιγνίτη, κερί από τύρφη, άλλα ορυκτά κεριά και παρόμοια προϊόντα που παίρνονται με σύνθεση ή με άλλες μεθόδους, έστω και χρωματισμένα Πράξεις διΰλισης ή/και μιας ή παραπάνω καθορισμένης(ων) κατεργασίας(ιών) (1).

Άλλες πράξεις κατά τις οποίες όλες οι χρησιμοποιούμενες ύλες κατατάσσονται σε κλάση διαφορετική από εκείνη του προϊόντος. Εντούτοις, ύλες που κατατάσσονται στην ίδια κλάση μπορούν να χρησιμοποιούνται με την προϋπόθεση ότι η αξίας τους δεν υπερβαίνει το 50 % της εργοστασιακής τιμής του προϊόντος. 2713 έως

2715 Οπτάνθρακας (κοκ) από πετρέλαιο, άσφαλτος από πετρέλαιο και άλλα υπολείμματα των λαδιών πετρελαίου ή των ασφαλτούχων ορυκτών.

Άσφαλτοι εν γένει, φυσικές σχίστες και άμμος, ασφαλτούχα.

Μείγματα ασφαλτικά με βάση τη φυσική άσφαλτο, εν γένει την πίσσα του πετρελαίου, την ορυκτή πίσσα ή το υπόλειμμα αυτής Πράξεις διΰλισης ή/και μιας ή παραπάνω καθορισμένης(ων) κατεργασίας(ιών) (1).

Άλλες πράξεις κατά τις οποίες όλες οι χρησιμοποιούμενες ύλες κατατάσσονται σε κλάση διαφορετική από εκείνη του προϊόντος. Εντούτοις, ύλες που κατατάσσονται στην ίδια κλάση μπορούν να χρησιμοποιούνται με την προϋπόθεση ότι η αξίας τους δεν υπερβαίνει το 50 % της εργοστασιακής τιμής του προϊόντος. ex 2901 Υδρογονάνθρακες άκυκλοι που προορίζονται να χρησιμοποιηθούν σαν καύσιμα. Πράξεις διΰλισης ή/και μιας ή παραπάνω καθορισμένης(ων) κατεργασίας(ιών) (1).

Άλλες πράξεις κατά τις οποίες όλες οι χρησιμοποιούμενες ύλες κατατάσσονται σε κλάση διαφορετική από εκείνη του προϊόντος. Εντούτοις, ύλες που κατατάσσονται στην ίδια κλάση μπορούν να χρησιμοποιούνται με την προϋπόθεση ότι η αξίας τους δεν υπερβαίνει το 50 % της εργοστασιακής τιμής του προϊόντος. ex 2902 Κυκλανικοί και κυκλενικοί υδρογονάνθρακες (με εξαίρεση τα αζουλένια), βενζόλιο, τολουόλιο, ξυλόλιο, προορισμένοι να χρησιμοποιηθούν ως καύσιμα Πράξεις διΰλισης ή/και μιας ή παραπάνω καθορισμένης(ων) κατεργασίας(ιών) (1).

Άλλες πράξεις κατά τις οποίες όλες οι χρησιμοποιούμενες ύλες κατατάσσονται σε κλάση διαφορετική από εκείνη του προϊόντος. Εντούτοις, ύλες που κατατάσσονται στην ίδια κλάση μπορούν να χρησιμοποιούνται με την προϋπόθεση ότι η αξίας τους δεν υπερβαίνει το 50 % της εργοστασιακής τιμής του προϊόντος. ex 3403 Παρασκευάσματα λιπαντικά που περιέχουν σαν βασικά συστατικά 70 % ή περισσότερο κατά βάρος λάδια από πετρέλαια ή λάδια από ασφαλτούχο ορυκτό. Πράξεις διΰλισης ή/και μιας ή παραπάνω καθορισμένης(ων) κατεργασίας(ιών) (1).

Άλλες πράξεις κατά τις οποίες όλες οι χρησιμοποιούμενες ύλες κατατάσσονται σε κλάση διαφορετική από εκείνη του προϊόντος. Εντούτοις, ύλες που κατατάσσονται στην ίδια κλάση μπορούν να χρησιμοποιούνται με την προϋπόθεση ότι η αξίας τους δεν υπερβαίνει το 50 % της εργοστασιακής τιμής του προϊόντος. ex 3404 Κεριά τεχνητά και κεριά παρασκευασμένα με βάση την παραφίνη, κεριά πετρελαίου, κεριά που παίρνονται από ασφαλτούχα ορυκτά, από υπολείμματα παραφινών. Κατασκευή στην οποία όλες οι χρησιμοποιούμενες ύλες κατατάσσονται σε κλάση διαφορετική από εκείνη του προϊόντος. Εντούτοις, ύλες που κατατάσσονται στην ίδια κλάση μπορούν να χρησιμοποιούνται, με την προϋπόθεση ότι η αξία τους δεν υπερβαίνει το 50 % της εργοστασιακής τιμής του προϊόντος. ex 3811 Παρασκευασμένα προσθετικά για λιπαντικά λάδια, που περιλαμβάνουν λάδια πετρελαίου ή ασφαλτούχα ορυκτά. Κατασκευή κατά την οποία η αξία των χρησιμοποιούμενων υλών του κωδικού ΕΣ 3811 δεν πρέπει να υπερβαίνει το 50 % της εργοστασιακής τιμής του προϊόντος.

(1) Βλέπε εισαγωγική σημείωση 7 στο παράρτημα ΙΙΙ του κανονισμού (ΕΟΚ) αριθ. 693/88.

Βλέπε εισαγωγική σημείωση 8 στο παράρτημα ΙΙΙ του κανονισμού (ΕΟΚ) αριθ. 809/88.

Βλέπε εισαγωγική σημείωση 8 στο παράρτημα Ι του κανονισμού (ΕΟΚ) αριθ. 343/92.